**Ministru kabineta rīkojuma projekta**

**“Par nekustamā īpašuma “Gulbji” Sējas novadā**

**daļas pirkšanu Ādažu poligona paplašināšanai”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) rīkojuma projekts sagatavots, lai atļautu Aizsardzības ministrijai (turpmāk – AM) atsavināt valsts aizsardzības vajadzībām – Ādažu poligona teritorijas paplašināšanai Sējas novadā – privātpersonai piederošā nekustamā īpašuma daļu.Ministru kabineta rīkojums stāsies spēkā ar tā parakstīšanas brīdi. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Sabiedrības vajadzībām nepieciešamā nekustamā īpašuma atsavināšanas likuma (turpmāk – Likums) 9. pants.Ministru kabineta 2015. gada 22. decembra sēdes protokollēmums, AM informatīvais ziņojums “Par Nacionālo bruņoto spēku mācību infrastruktūras attīstību un paplašināšanu” (prot. Nr. 68, 91. §, TA-2853-DV). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2015. gada 22. decembra sēdē (prot. Nr. 68, 91. §, TA-2853-DV) ir konceptuāli atbalstīta Ādažu poligona teritorijas paplašināšana, kas paredz attīstīt un paplašināt mācību infrastruktūru, lai stiprinātu Nacionālo bruņoto spēku kaujas un uzņemošās valsts atbalsta spējas. Ādažu poligons kalpo par mācību vietu karavīriem un zemessargiem gan nacionālā līmeņa mācībās, gan arī tajā notiek plašas starptautiskās militārās mācības, kurās piedalās arī NATO sabiedrotie un partneri.Saskaņā ar Nacionālo bruņoto spēku attīstības plānā 2016.–2028. gadam (apstiprināts ar 2016. gada 29. novembra MK rīkojumu “Par Nacionālo bruņoto spēku attīstības plānu 2016.–2028. gadam”, TA-2537-DV) plānoto profesionālā dienesta karavīru un zemessargu skaita pieaugumu, kā arī starptautisko militāro mācību skaita un apjoma pieaugumu Latvijā un ar to saistīto mācību vietu noslodzi ir nepieciešams pielāgot un attīstīt militāro infrastruktūru.Ādažu poligona paplašināšana ietver valsts nekustamo īpašumu pārņemšanu no Zemkopības ministrijas (turpmāk – ZM) AM valdījumā, Sējas novada pašvaldības nekustamo īpašumu pārņemšanu valsts īpašumā AM valdījumā un privātpersonām piederošo nekustamo īpašumu atsavināšanu sabiedrības vajadzībām. Poligona paplašināšana notiek pakāpeniski, nosakot prioritātes atkarībā no nekustamā īpašuma atrašanās vietas Ādažu poligona teritorijā, izmantošanas intensitātes un drošības aspektiem. Valsts aizsardzības vajadzībām atsavināmo nekustamo īpašumu īpašnieki tika uzrunāti pēc MK konceptuāla lēmuma par Ādažu militārā poligona paplašināšanu pieņemšanas 2016. gadā, ievērojot labas pārvaldības principus.Saskaņā ar 2016. gada 13. decembra MK rīkojumu Nr. 755 “Par valsts nekustamo īpašumu nodošanu Aizsardzības ministrijas valdījumā” no ZM tika pārņemts nekustamais īpašums “Poligons” Sējas novadā, kadastra Nr. 8092 003 0107, 4742,96 ha platībā; 2017. gada 1. martā Sējas novada zemesgrāmatas nodalījumā Nr. 100000555155 ir reģistrētas valsts īpašumtiesības AM personā. Pēc nekustamo īpašumu pārņemšanas no ZM nekustamais īpašums “Gulbji” Sējas novadā atrodas paplašinātajā Ādažu poligona teritorijā.Nekustamais īpašums ir nepieciešams Nacionālajiem bruņotajiem spēkiem Nacionālo bruņoto spēku likuma 6.1 panta pirmās daļas 1., 2., 12. punktā noteikto uzdevumu īstenošanas pasākumu izpildei (nodrošināt vienību kaujas un mobilizācijas gatavību; sagatavot personālsastāvu un vienības dalībai starptautiskajās operācijās, Ziemeļatlantijas līguma organizācijas un Eiropas Savienības ātrās reaģēšanas spēkos; nodrošināt Ziemeļatlantijas līguma organizācijas un Eiropas Savienības dalībvalstu bruņotos spēkus uzņemošās valsts atbalstu), militāro mācību organizēšanai un norisei.Saskaņā ar Likuma 2. pantu valsts aizsardzības vajadzībām, Ādažu poligona paplašināšanai un militārās infrastruktūras attīstībai ir nepieciešams atsavināt nekustamā īpašuma “Gulbji” Sējas novadā daļu – zemes vienību (kadastra apzīmējums 8092 003 0079) –, un atsavināšana ir vienīgais veids šī mērķa sasniegšanai.Nekustamais īpašums “Gulbji” Sējas novadā (nekustamā īpašuma kadastra Nr. 8092 003 0019) sastāv no zemes vienības (kadastra apzīmējums 8092 003 0019) 9,9 ha platībā un zemes vienības (kadastra apzīmējums 8092 003 0079) 1,9 ha platībā, kas robežojas ar valsts īpašumā AM valdījumā esošo Ādažu poligona teritoriju. Nekustamā īpašuma īpašnieka SIA “DAUGAVAS MEŽSAIMNIEKS” (iepriekš – SIA “NESY FORESTRY”, turpmāk – Īpašnieks) īpašumtiesības uz nekustamo īpašumu ir nostiprinātas Sējas novada zemesgrāmatas nodalījumā Nr. 657.Nekustamā īpašuma valsts kadastra informācijas sistēmā atsavināšanai paredzētai zemes vienībai (kadastra apzīmējums 8092 003 0079) 1,9 ha platībā (turpmāk – Zemes vienība) reģistrēts apgrūtinājums – aizsargājamo ainavu apvidus ainavu aizsardzības zonas teritorija 1,9 ha platībā.Zemes vienības izmantošana iespējama saskaņā ar 2019. gada 22. oktobra MK noteikumos Nr. 493 “Aizsargājamo ainavu apvidus “Ādaži” individuālie aizsardzības un izmantošanas noteikumi” noteikto.Saskaņā ar Likuma 18. pantu un MK 2011. gada 15. marta noteikumu Nr. 204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” (turpmāk – Noteikumi) 13. punktu 2016. gada 6. jūnijā Īpašniekam ir nosūtīts paziņojums par nekustamā īpašuma atsavināšanu (AM vēstule Nr. MV-N/1369).Taisnīgas atlīdzības noteikšanas komisija (turpmāk – Komisija) 2019. gada 17. oktobra sēdē (protokols Nr. 23) ir izvērtējusi sertificēta nekustamā īpašuma vērtētāja SIA “DZIETI” sagatavoto atzinumu par īpašuma daļas tirgus vērtību un aprēķinājusi atlīdzību. (2019. gada 21. augusta novērtējums, reģ. Valsts aizsardzības militāro objektu un iepirkumu centrā (turpmāk – Centrs) 2019. gada 20. septembrī Nr. IEN/2019-5482).Komisijas aprēķinātā atlīdzība par atsavināmo nekustamā īpašuma “Gulbji” Sējas novadā daļu ir 2000,00 *euro* apmērā, t. sk. meža zemes (bez mežaudzes) tirgus vērtība – 1600,00 *euro* un nekustamā īpašuma sastāvā ietilpstošās mežaudzes vērtība – 400,00 *euro*, kas atbilst SIA “DZIETI” noteiktajai nekustamā īpašuma tirgus vērtībai. Nekustamā īpašuma vērtēšanas procesā Īpašnieks dokumentus par zaudējumiem un to iespējamo apmēru nav iesniedzis.Ar 2019. gada 13. novembra Centra vēstuli Nr. NOS/2019-7571 (SIA “DZIETI” novērtējuma kopija – pielikumā) Īpašnieks tika informēts par aprēķināto atlīdzību un uzaicināts piedalīties Komisijas sēdē atlīdzības izvērtēšanai.Īpašnieks nepiekrita aprēķinātajai atlīdzībai un atbilstoši Noteikumu 30. punktam 2020. gada 5. martā iesniedza sertificētas nekustamā īpašuma vērtētājas Ingas Piluckas sagatavotu atsavināmās nekustamā īpašuma daļas vērtējumu, noteiktā tirgus vērtība ir 3200,00 *euro* un piespiedu pārdošanas vērtība ir 2300,00 *euro*.Pamatojoties uz Noteikumu 30. punkta prasībām, SIA “DZIETI” un nekustamā īpašuma vērtētājas Ingas Piluckas nekustamā īpašuma daļas vērtējumi tika iesniegti Latvijas Īpašumu vērtētāju asociācijā (turpmāk – LĪVA) atzinuma sniegšanai.2020. gada 21. maija LĪVA atzinumā Nr. 22 (reģ. Centrā 2020. gada 26. maijā Nr. IEN/2020-3258) norādīts, ka SIA “DZIETI” vērtējuma atskaite kopumā, pēc formas un satura, atbilst Latvijas standarta Īpašuma vērtēšanas prasībām, tomēr būtu jāuzdod vērtētājam vēlreiz pārskatīt nekustamā īpašuma tirgus vērtības aprēķinā izmantoto salīdzināmo darījumu piemērotību taisnīgas atlīdzības par atsavināmo nekustamo īpašumu aprēķinam Likuma izpratnē, precīzi identificējot salīdzināmos objektus, sniedzot detalizētu to izvēles pamatojumu un, vēlams, aprēķinam izmantojot datus par pēdējos gados Sējas novadā, tajā pašā zemes kadastra grupā notikušajiem darījumiem, kā arī mežaudzes vērtības aprēķinu veikt atbilstoši LĪVA izstrādāto metodisko norādījumu rekomendācijām. Par Īpašnieka iesniegto vērtējumu LĪVA ir norādījusi, ka vērtējums ir sniegts saīsināta ziņojuma veidā, tādēļ pēc formas un satura neatbilst Latvijas standartā “Īpašuma vērtēšana (LVS 401:2013)” vērtēšanas atskaitei izvirzītajām prasībām, Likuma un darba uzdevuma prasībām un tā rezultāts nav izmantojams taisnīgas atlīdzības par atsavināmo nekustamā īpašuma tirgus vērtību un iespējamo kompensējamo zaudējumu par nekustamo īpašumu noteikšanas vajadzībām.2020. gada 15. oktobrī Centrā ir saņemts atbilstoši LĪVA norādījumiem aktualizēts SIA “DZIETI” 2019. gada 21. augustā veiktais novērtējums (2020. gada 12. oktobra novērtējums Nr. M-19/24-1, reģ. Nr. IEN/2020-6637), kurā atlīdzība par atsavināmo nekustamā īpašuma daļu nav mainījusies. Komisija 2020. gada 3. novembra sēdē (protokols Nr. 31) ir apstiprinājusi atlīdzību par atsavināmo nekustamā īpašuma daļu un informējusi Īpašnieku, kā arī nosūtījusi aktualizēto SIA “DZIETI” vērtējumu (Komisijas protokols Nr. 31; Centra 2020. gada 9. novembra vēstule Nr. NOS/2020-7548).Īpašnieks 2020. gada 10. novembra vēstulē ir informējis, ka nepiekrīt Komisijas aprēķinātai atlīdzībai un piekrīt nekustamā īpašuma daļas atsavināšanai par nekustamā īpašuma vērtētājas Ingas Piluckas sagatavotajā vērtējumā norādīto summu, kuru LĪVA atzinusi par neatbilstošu.Pamatojoties uz Likuma 9. pantu un Noteikumu 36.1. apakšpunktu, AM ar 2020. gada 4. decembra lēmumu Nr. 1/1-24.2/267 “Par taisnīgas atlīdzības apmēra noteikšanu par sabiedrības vajadzībām nepieciešamā nekustamā īpašuma “Gulbji” Sējas novadā, kadastra numurs 8092 003 0019, sastāvā esošo zemes vienību 1,9 ha platībā ar kadastra apzīmējumu 8092 003 0079” ir apstiprinājusi Komisijas aprēķināto atlīdzības apmēru.Saskaņā ar Likuma 27. panta pirmajā un otrajā daļā noteikto īpašniekam ir tiesības apstrīdēt AM noteikto atlīdzības apmēru. Ja netiks noslēgts līgums par nekustamā īpašuma daļas labprātīgu atsavināšanu, tiks virzīts likumprojekts par nekustamā īpašuma daļas piespiedu atsavināšanu sabiedrības vajadzībām.Atbilstoši Noteikumu 2. punktam ar nekustamā īpašuma atsavināšanu bijušajam īpašniekam nodarītie kompensējamie zaudējumi (notariālie izdevumi, valsts nodevas, kancelejas nodevas, citi izdevumi), kas var rasties pēc nekustamā īpašuma atsavināšanas, tiks kompensēti to faktiskajā apmērā, pamatojoties uz atsavinātā nekustamā īpašuma bijušā īpašnieka iesniegumu, kuram pievienoti dokumenti, kas apliecina zaudējumu apmēru.Pēc atsavināšanas AM nekustamā īpašuma daļu normatīvos aktos noteiktajā kārtībā ierakstīs zemesgrāmatā uz valsts vārda AM personā.Ņemot vērā iepriekšminēto, AM ir izstrādājusi MK rīkojuma projektu. |
| 3. | Projekta izstrādē iesaistītās institūcijas un publiskas personas kapitālsabiedrības | AM, Valsts aizsardzības militāro objektu un iepirkumu centrs. |
| 4. | Cita informācija | Rīkojuma projekta izstrādes procesā ir izmantoti dokumenti, kas satur fizisko personu datus. Datu apstrāde ir nepieciešama, lai izpildītu uzdevumu, ko AM veic sabiedrības interesēs, lai nodrošinātu MK rīkojuma projekta par nekustamā īpašuma daļas atsavināšanu valsts aizsardzības uzdevumu īstenošanai pilnvērtīgu sagatavošanu, izvērtētu nekustamā īpašuma atsavināšanas tiesisko pamatu, tā atbilstību normatīvajiem aktiem un dokumentiem, tādējādi nodrošinot, ka tiek aizsargātas visu nekustamā īpašuma atsavināšanā iesaistīto pušu tiesības.Fizisko personu datus saturošie dokumenti paredzēti šauram subjektu lokam – noteiktajiem saskaņošanas dalībniekiem, kas veic rīkojuma projekta un anotācijas pilnvērtīgu izvērtējumu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Juridiska persona, kura zaudē īpašuma tiesības uz atsavināmo nekustamo īpašumu pret taisnīgu atlīdzību. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3.  | Administratīvo izmaksu monetārs novērtējums | Projekts šo jomu neskar. |
| 4. | Atbildības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Rīkojuma projekts tiks īstenots (nekustamā īpašuma atsavināšana sabiedrības vajadzībām, īpašuma tiesību nostiprināšana zemesgrāmatā uz valsts vārda AM personā, nekustamā īpašuma bijušajam īpašniekam nodarīto kompensējamo zaudējumu segšana) AM piešķirto valsts budžeta līdzekļu ietvaros no budžeta programmas 33.00.00 “Aizsardzības īpašumu pārvaldīšana”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | AM, Valsts aizsardzības militāro objektu un iepirkumu centrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Rīkojuma projekts attiecas uz Publiskās pārvaldes politikas jomu.Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālā izdevuma “Latvijas Vēstnesis” elektroniskajā tīmekļvietnē [*www.vestnesis.lv*](http://www.vestnesis.lv)  |

Ministru prezidenta biedrs,

aizsardzības ministrs A. Pabriks

Garkāja, 26543909

inga.garkaja@vamoic.gov.lv